# Livia Lancelot

Livia Lancelot (Saint-Denis, 11 de febrer de 1988) és una pilot professional de motocròs francesa que va guanyar dos campionats del món femenins (WMX) amb Kawasaki, a més de nou Campionats de França femenins. El seu primer campionat del món el va guanyar l'any en què es va instaurar aquest campionat, el 2008, i va esdevenir així la primera campiona del món femenina de la història del motocròs. El 2016 va revalidar el títol.

## Biografia

Livia Lancelot va descobrir el motociclisme de ben jove, ja que ambdós pares hi eren aficionats. El 2008 va guanyar el campionat del món de motocròs femení i va esdevenir la primera francesa a fer-ho. Al capdavant de la seva pròpia estructura de competició, OneOneFour, fou també la primera dona pilot i directora d'equip alhora del món del motociclisme.
El 2013, fent equip amb Justine Charroux, va guanyar la primera edició del Motocròs de les Nacions Europees femení (WMXoEN). El 2014, un cop recuperada d'una lesió al genoll, va ser tercera al campionat del món. El 2015 en va ser subcampiona i campiona de França. El 2016, encara competint amb la seva pròpia estructura, va ser campiona del món per segona vegada i campiona de França per sisena vegada. El 2017 va guanyar un setè títol de campiona de França i fou subcampiona del món.
Després de la seva retirada de les competicions el 2017, Lancelot es va dedicar a dirigir el seu equip i més tard, el 2023, va obrir una escola de pilotatge. Aquell any mateix va ser nomenada FIM Legend.

## Palmarès
### Títols per any

| Any | Equip | Campionat |
| 2005 | Yamaha | Trofeu de França femení |
| 2008 | Kawasaki | WMX |
| 2008 | Kawasaki | Trofeu de França femení |
| 2010 | KTM | Campionat de França femení |
| 2011 | Kawasaki | Campionat de França femení |
| 2012 | Kawasaki | Campionat de França femení |
| 2013 | Kawasaki | WMXoEN |
| 2014 | Kawasaki | Campionat de França femení |
| 2015 | Kawasaki | Campionat de França femení |
| 2016 | Kawasaki | WMX |
| 2016 | Kawasaki | Campionat de França femení |
| 2017 | Kawasaki | Campionat de França femení |

### Resum

* 2 Campionats del món de motocròs femení (WMX)
* 9 Campionats de França de motocròs femení
* 1 Motocròs de les Nacions Europees femení (WMXoEN)

### Resultats al mundial de motocròs femení

Font:
| Any | Motocicleta | Posició |
| 2005 | Yamaha | 3a |
| 2006 | Yamaha | 3a |
| 2007 | Kawasaki | 2a |
| 2008 | Kawasaki | 1a |
| 2009 | Kawasaki | 6a |
| 2010 | KTM | 2a |
| 2011 | Kawasaki | 22a |
| 2012 | Kawasaki | 7a |
| 2013 | Kawasaki | - |
| 2014 | Kawasaki | 3a |
| 2015 | Kawasaki | 2a |
| 2016 | Kawasaki | 1a |
| 2017 | Kawasaki | 2a |
* ↑ Fins al 2007 inclòs el Campionat del Món femení tenia rang de Copa del Món.

## Referències

* 1 2 «Livia Lancelot» (PDF) (en francès). memotocross.fr, 11-04-2023. [Consulta: 22 setembre 2023].
* ↑ «Livia Lancelot MXGP race results» (en anglès). mxgpresults.com. [Consulta: 23 gener 2020].
* ↑ «Livia Lancelot - The First Ever Women's Motocross World Champion» (en anglès). vitalmx.com, 09-08-2008.
* 1 2 3 4 Detout, Arnaud. «La casse-cou du deux-roues» (en francès). leparisien.fr, 30-05-2015. [Consulta: 16 setembre 2023].
* ↑ «France win EMXoN» (en anglès). mcnews.com.au, 22-04-2013. [Consulta: 5 novembre 2023].
* ↑ Nicolleau, Mélina. «Motocross. MXGP de France : La Française Livia Lancelot, aux bons souvenirs d’Ernée» (en francès). Ouest-France.fr, 03-06-2022. [Consulta: 16 setembre 2023].
* ↑ «Livia Lancelot perd son titre de championne du monde de moto-cross» (en francès). L'Équipe, 18-09-2017 [Consulta: 16 setembre 2023].
* ↑ Manuel, Ferre Juan. «Championnat de France MX féminin : À qui le tour ? - Motoverte.com» (en francès). Moto-Station, 09-03-2018. [Consulta: 16 setembre 2023].
* ↑ «Livia Lancelot ouvre une école de pilotage» (en francès). motocrossmag.be. MotocrossMag, 03-08-2023. [Consulta: 16 setembre 2023].
* ↑ «Distinctions - FIM Legends» (en anglès). fim-moto.com. FIM. [Consulta: 1r febrer 2024].

## Enllaços externs

* Perfil a monsterenergy.com (anglès)
Campiones del Món de motocròs$^1$ :
2005 - Stephanie Laier
2006 - Katherine Prumm
2007 - Katherine Prumm
2008 - Livia Lancelot
2009 - Stephanie Laier
2010 - Stephanie Laier
2011 - Stephanie Laier
2012 - Kiara Fontanesi
2013 - Kiara Fontanesi
2014 - Kiara Fontanesi
2015 - Kiara Fontanesi
2016 - Livia Lancelot
2017 - Kiara Fontanesi
2018 - Kiara Fontanesi
2019 - Courtney Duncan
2020 - Courtney Duncan
2021 - Courtney Duncan
2022 - Nancy van de Ven
2023 - Courtney Duncan
2024 - Lotte van Drunen :
$^1$En cursiva, les guanyadores de la Copa del món prèvia al campionat. :